This is how men choose clothes according to their skin tone| स्किन के हिसाब से करें कपड़ों का चुनाव
Channel: Latest Fashion Container
Date: 16/06/2020

स्किन टोन जैसा भी हो, सही कलर के कपड़े पहनने से हैंडसम दिखने की तमन्ना पूरी हो सकती है। भारतीय पुरुष अपने स्किन टोन और कपड़े के कलर को लेकर कंफ्यूज हो जाते हैं। इसके बाद वे ट्रेंडी-ब्रांडेड ड्रेस पहनने के बाद भी परफेक्ट नहीं दिख पाते। 

सांवला रंग, गेहुंआ रंग या गोरा...आपकी त्वचा का कलर जैसा भी हो बेफिक्र रहें। क्योंकि हैंडसम दिखने के लिए गोरा होने की जरुरत नहीं, बल्कि सही कलर की ड्रेस चुननी आनी चाहिए।

वेडिंग ड्रेस
फॉर्मल ड्रेस
पार्टी वियर्स
किसी भी ओकेजन पर जाने से पहले इस तरह से परफेक्ट ड्रेस चुन सकते हैं। अगर आप  ब्लू, ब्लैक, व्हाइट, ग्रे जैसे सामान्य रंग के ड्रेस पहनकर बोर हो चुके हैं तो अब खुद को रंगीला बना लें। आप अपने वार्डरोब को कलरफुल बना सकते हैं, ताकि 'किलर लुक' मिल सके।

भारतीय पुरुषों का स्किन टोन

हर देश/राज्य की जलवायु अलग होती है। इसके हिसाब से ही वहां के लोगों की त्वचा होती है। हमें त्वचा के रंग को बदलने के लिए बहुत सारे प्रयोग करने से बचना चाहिए। 

इसलिए हम आपको ड्रेस का रंग बदलने की सलाह दे रहे हैं। अधिकतर भारतीय लोगों की त्वचा गेहुंआ या सांवला रंग की होती है। अगर कुल मिलाकर बात करें तो हर प्रकार के स्किन टोन वाले लोग भारत में रहते हैं।

गेहुंआ रंग के पुरुषों के लिए सही कलर की ड्रेस
गेहुंआ रंग वाले पुरुषों का स्किन टोन सही माना जाता है। अगर इसके हिसाब से सही तरीके से ड्रेस पहनी जाए, तो शख्सियत में चार चांद लग सकते हैं। आप ऐसे कलर की ड्रेस चुनें, जो पूरी तरह खिलकर दिखे।

ऐसे स्किन टोन वालों को  ब्राउन, टैन, खाकी, हरा, नारंगी, पीला, ग्रे, नेवी ब्लू, ब्लैक जैसे रंग के कपड़े पहनने चाहिए। शेड्स से दूर रहें और एकदम सफेद कलर के ड्रेस से बचें। गेहुंआ रंग की त्वचा पर गोल्डन बहुत ही अच्छा लगता है। ऐसे लोग गोल्डन कलर के एसेसरीज पहनें, तो सही होगा।

सांवले रंग के लड़कों के लिए कपड़े

सांवला और गेहुंआ दोनों प्रकार की त्वचा वालों को यलो या ग्रीन जैसे कलर्स नहीं चुनने चाहिए। ये कलर ऐसे स्किन टोन के लिए सही नहीं माने जाते हैं। 

ऐसे सांवले रंग वाले लोग मटमैला, क्रिम और ब्लू रंग के कपड़े पहन सकते हैं। इसके अलावा सांवले रंग पर खाकी, डार्क पर्पल, मरून, ग्रे, लाल, हल्का नीला, ऑरेंज और पिंक जैसे कलर सही माने जाते हैं। इन पर ऐसे कलर के कपड़े फबते हैं। इससे वे कूल दिख सकेंगे।

गोरे रंग वालों के लिए सही कलर की ड्रेस

गोरे रंग वाले लड़कों को ऐसा लगता है कि उनपर सभी कलर फबेंगे। मगर, ऐसा नहीं है। गोरे रंग वाले लड़कों को भी सावधानी से कपड़े का कलर चुनना चाहिए। 

इन पर नीला, हरा, गुलाबी, बैंगनी कलर का ड्रेस बाकि रंगों से सबसे ज्यादा अच्छा लगता है। यदि गहरे रंग जैसे- डार्क ब्लू, रेड पहनें तो और भी आकर्षक दिख सकेंगे। एकदम सफेद रंग से थोड़ी दूरी बनाकर रखें।

स्किन टोन के हिसाब से कैसे फुटवियर्स सही?
स्किन टोन के मुताबिक सही कलर के कपड़े चुनने के बाद अब बारी आती है फुयवियर्स यानी स्लीपर, शूज, लोफर, स्नीकर आदि चुननें की। स्किन टोन और फुटवियर्स का कोई सीधा कनेक्शन नहीं है। 

आप अपने फुटवियर्स का कलर ड्रेस के रंग के हिसाब से चुनें। साथ ही आप ओकेजन के मुताबिक शूज आदि चुनें। आपको ड्रेस के कलर के अनुसार फुटवियर्स की मैचिंग करनी आनी चाहिए।

इसके साथ ही आपको मेन्स फैशन रूल भी जान लेने चाहिए। मस्कुलर बॉडी और दुबले-पतले शरीर वालों को भी खुद के लिए सही ड्रेस पहनने को लेकर खास बातें जान लेनी चाहिए।

इसके अलावा आपको शॉपिंग करना भी सीख लेना चाहिए। साथ ही खुद के लिए हैट/कैप और सनग्लास/गॉगल्स चूज करना भी जान लें।

अगर अभी भी स्किन टोन के अनुसार सही कलर के कपड़े चुनने में दिक्कत हो रही है तो कॉमेंट करके सवाल पूछ सकते हैं।


 Designer Khushi
               By
  #Latest_Fashion_Container